Lycée du Nord

De Lycée du Nord, kuerz LN, ass eng ëffentlech lëtzebuergesch Secondairesschoul zu Wolz.

 Historique 
Op Basis vum Gesetz vun 1965 iwwer d'Mëttelschoulen ass mam groussherzogleche Reglement vum 18. Juni 1969 de Lycée, deen deemools « Collège d'enseignement moyen » geheescht huet, gegrënnt ginn. Zur Schoul hunn och nach Dependancen zu Ëlwen a Klierf gehéiert. D'Beruffsausbildung vun Ëlwen a Klierf ass kuerz drop, mam Reglement vum 15. Juli 1969, bei d'Wëlzer Mëttelschoul geprafft ginn an d'Schoul krut dunn den Numm « Collège d'enseignement moyen et professionnel du Nord ». Am September 1969 ass eng éischt Kéier Schoul gehale ginn.

1973 huet d'Chamber e Gesetz gestëmmt mat deem d'Regierung d'Erlabnes krut fir e Gebai fir de Lycée bauen ze loossen. Méi spéit goufe Vergréisserungen erlaabt: eng éischt Kéier 1995 an duerno nach 2001.

1979 ass aus der Mëttelschoul e Lycée technique ginn, deen den Numm « Lycée technique du Nord » krut.

Mam Gesetz vum 24. Mäerz 1992 krut d'Schoul och eng « Classique »-Sektioun an aus dem Lycée technique gouf e Lycée, deen dunn den neien a bis haut gëltegen Numm « Lycée du Nord » krut.

2010 goufen de 40. Anniversaire vun der Schoul gefeiert an nei Gebaier ageweit.

Mat engem Fest ënnert dem Numm « LN Celebrating » a mat enger Séance académique sinn 2019 dem Lycée seng fofzeg Joer gefeiert.

 Direkteren 
 1969 - 2001: Fernand Schmitz
 2001 - 2011: Jo TroianDe Jo Trojan goung den 1. Oktober 2011 a Pensioun. Quell: Internetsäit vum Lycée. Besicht den 10. Oktober 2011.
 2011 - 2016 : Pierre Koppes
2016 - haut : Pierre StockreiserPierre Stockreiser – nouveau directeur du LN op der Internetsäit vum Lycée, Abrëll 2016

 Kuckt och 
 Secondaireschoulen zu Lëtzebuerg
 Um Spaweck 
 Websäit vum Lycée du Nord
 Radio LNW - De Radio vum Lycée du Nord

Kategorie:Schoulen zu Lëtzebuerg